ร้านนี้ เราเคยทานชานมไข่มุก ทานชาไทย ทานชาผลไม้ ทานไปหลายรอบ ทานไปหลายเมนู วันนี้เลยขอรีวิวสักหน่อยค่ะ สาขานี้เปิดบริการแต่เช้า ให้พนักงานออฟฟิตได้ซื้อทาน แต่ถ้าใครอยากทานไข่มุกแต่เช้า อาจจะต้องอดไปตามระเบียบ เพราะเหมือนไข่มุกกว่าจะสุกก็เลย 9 โมงไปแล้วค่ะ แต่ว่าเมนูอื่นสามารถสั่งทานได้เลยค่ะ
 
สาขานี้จะอยู่ภายในตึกปาร์คเวนเจอร์ค่ะ อยู่ใกล้ๆเซเว่นอีเลเว่น ชั้นล่างเลยค่ะ ใกล้ๆบันไดเลื่อนที่จะขึ้นไปทางเชื่อมเข้าบีทีเอสค่ะ เมนูที่ขายก็เหมือนร้านชานมไข่มุกทั่วไปค่ะ แต่ว่าจะมีไซส์เล็กไซส์เดียวนะคะ ทานแบบอ้วนพอดี (ถ้ามีไซส์ใหญ่ คิดเหรอว่าเราจะเหล่ไซส์เล็ก กินทั้งที ว่ามั้ยคะ 55 ????)
 
รอบนี้เรามาทานชาไทยอัลมอนต์ เพราะส่วนตัวชอบทานชาไทย ชอบทานอัลมอนต์ แต่ไม่เคยทานด้วยกัน เพิ่งเคยลองทานก็ร้านนี้เลยค่ะ ราคาแก้วละ 45 บาท จะเป็นชาไทยสีส้ม รสไม่หวานเกินไป ได้กลิ่นชาเบาๆ อาจไม่เท่าร้านที่เน้นขายชากาแฟชงๆ แต่ถ้าเทียบกับร้านชานมไข่มุกที่ขายชาไทย เราว่าชาไทยร้านนี้รสชาติใช้ได้ค่ะ ถือว่าได้รสชามากกว่ารสนมออกหวาน เราเลยชอบสั่งชาไทยร้านนี้ แต่ถ้าชานมจะไปสั่งร้านอื่นมากกว่าค่ะ (ชานมร้านนี้ก็พอได้นะคะ แต่ว่าเราชอบกระจายรายได้ นิสนึง ????????) ส่วนอัลมอนต์ จะบดมาแบบหยาบค่ะ สามารถดูดจากหลอดใหญ่ๆได้ ให้เยอะพอสมควรค่ะ ดูดแต่ละที ได้รสชาไทยหอมหวานเบาๆ ได้ความกรุบๆมันๆของอัลมอนต์ด้วย อร่อยดีค่ะ อัลมอนต์สาขานี้ไม่เหม็นไหม้ด้วยค่ะ เคยทานอีกสาขานึงกลิ่นไหม้แรงไปหน่อยค่ะ แต่สาขานี้ทำได้ดีพอควรค่ะ
 
เพื่อนๆสนใจ ลองสั่งเมนูนี้ทานกันนะคะ